
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,                                                                
ŞTIINŢĂ, TINERET ŞI SPORT                                                                 
Bucureşti, 6 decembrie 2005                                                                                                      
Nr.29/246
Raport

asupra propunerii legislative privind modificarea alineatului (2) al articolului 93 din Legea învăţământului nr.84/1995, (Pl-x 499/2005)
1. În conformitate cu prevederile art.89 din Regulamentul Camerei Deputaţilor, republicat, cu adresa nr. Pl-x 499/14.11.2005, Comisia pentru învăţământ, ştiinţă, tineret şi sport a fost sesizată spre dezbatere  cu propunerea legislativă privind modificarea alineatului (2) al articolului 93 din Legea învăţământului nr.84/1995, cu modificările şi completările ulterioare. Propunerea legislativă a fost avizată de către Consiliul legislativ.
În actuala formă, se consideră că prevederile art. 93 nu oferă suficiente posibilităţi de schimbare în universităţi, la nivele esenţiale, precum cel de şef de catedră. Limitarea la doua mandate doar pentru funcţiile de decan şi de rector nu este benefică vieţii universitare. Prin această iniţiativă legislativă se oferă noi valenţe competiţiei pentru alegerea funcţiilor de conducere din universităţi, asigurând cadrul necesar unei primeniri a structurilor de conducere ale acestora. 
2. În raport de obiectul şi conţinutul său, proiectul de lege face parte din categoria legilor organice.
3. La lucrări au fost prezenţi   19 deputaţi, din totalul de 27 membri ai Comisiei. Raportul Comisiei a fost adoptat în şedinţa din 6 decembrie 2005 , cu  unanimitate de voturi.
4. Camera Deputaţilor este prima cameră sesizată. În urma dezbaterii, Comisia propune adoptarea proiectului de lege cu următoarele amendamente:
	Nr.

crt.
	Text act normativ de bază
(Legea Învăţământului nr.84/1995)

	Text propunere de modificare şi/sau completare (Pl-x 499)
	Amendamente propuse de comisie
	Motivarea amendamentelor propuse

	1.
	
	Titlul legii:

Lege  privind modificarea  alineatului (2) al articolului 93 din Legea învăţământului nr.84/1995, cu modificările şi completările ulterioare

	Titlul legii: 

Lege pentru modificarea şi completarea art.93 din Legea învăţământului nr.84/1995
	Elemente de tehnică legislativă

	2.
	
	Articol unic. Alineatul 2 al articolului 93 din Legea învăţământului nr.84/1995, publicată în Monitorul Oficial nr.1 din 5 ianuarie 1996, Partea I, cu modificările şi completările ulterioare, se modifică şi va avea următorul cuprins

	Articol unic. – Articolul 93 din Legea învăţământului nr.84/1995, republicată în Monitorul Oficial al României, Partea I, nr.606 din 10 decembrie 1999, cu modificările şi completările ulterioare, se modifică şi se completează după cum urmează:
	Elemente de tehnică legislativă

	3.
	“Art.93. – (2) Organele alese, cu excepţia rectorului, se confirmă de către senatul universitar. Rectorul se alege de către senat şi se confirmă prin ordin al ministrului educaţiei şi cercetării. Rectorul poate fi revocat din funcţie de către senatul universitar prin aceeaşi procedură folosită la numire. 

	Art.93. – (2) Organele alese, cu excepţia rectorului, se confirmă de către senatul universitar. Rectorul se alege de către senat şi se confirmă prin ordin al ministrului educaţiei şi cercetării. Rectorul poate fi revocat din funcţie de către senatul universitar prin aceeaşi procedură folosită la numire.

(2’) Orice persoană aleasă în structurile de conducere ale instituţiei de învăţământ superior nu poate ocupa a ceeaşi funcţie mai mult de două mandate successive.
	1. Alineatul (2) se modifică şi va avea următorul cuprins: 
Text nemodificat

2. După alineatul (2) se introduce un alineat nou, alin.(21), cu următorul cuprins:

(21) Orice persoană aleasă în structurile de conducere ale instituţiei de învăţământ superior, cu excepţia şefilor de catedră, nu poate ocupa aceeaşi funcţie mai mult de două mandate succesive.
	Şefii de catedră asigură conducerea academică, fără a fi necesară limitarea la două mandate succesive.

